สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 15 ส.ค.60
16 ส.ค. 2560

ดัชนีดาวโจนส์ตลาดหุ้นนิวยอร์กปิดขยับขึ้น เมื่อคืนนี้ (15 ส.ค.) โดยได้ปัจจัยหนุนจากรายงานยอดค้าปลีกที่แข็งแกร่งเกินคาดของสหรัฐ และจากการที่นักลงทุนคลายความวิตกกังวลเกี่ยวกับสถานการณ์ตึงเครียดในคาบสมุทรเกาหลี อย่างไรก็ตาม การร่วงลงของหุ้นกลุ่มค้าปลีก ซึ่งรวมถึงหุ้นโฮม ดีโปท์ ได้สกัดแรงบวกในตลาด และส่งผลให้ภาวะการซื้อขายเป็นไปอย่างผันผวน
ดัชนีเฉลี่ยอุตสาหกรรมดาวโจนส์ปิดที่ 21,998.99 จุด เพิ่มขึ้น 5.28 จุด หรือ +0.02% ดัชนี S&amp;P500 ปิดที่ 2,464.61 จุด ลดลง 1.23 จุด หรือ -0.05% และดัชนี Nasdaq ปิดที่ 6,333.01 จุด ลดลง 7.22 จุด หรือ -0.11%
 
ตลาดหุ้นยุโรปปิดบวก เมื่อคืนนี้ (15 ส.ค.) โดยตลาดยังคงได้รับปัจจัยหนุนจากการที่นักลงทุนคลายความวิตกกังวลเกี่ยวกับสถานการณ์ในคาบสมุทรเกาหลี อย่างไรก็ตาม ผลิตภัณฑ์มวลรวมภายในประเทศ (GDP) ของเยอรมนีที่ขยายตัวต่ำกว่าคาดในไตรมาส 2 และการร่วลงของหุ้นสายการบิน แอร์ เบอร์ลิน ได้สกัดแรงบวกของตลาดในระหว่างวัน
ดัชนี Stoxx Europe 600 เพิ่มขึ้น 0.1% ปิดที่ 376.50 จุด
ดัชนี DAX ตลาดหุ้นเยอรมันปิดที่ 12,177.04 จุด เพิ่มขึ้น 11.92 จุด หรือ +0.10% ดัชนี CAC-40 ตลาดหุ้นฝรั่งเศสปิดที่ 5,140.25 จุด เพิ่มขึ้น 18.58 จุด หรือ +0.36% และดัชนี FTSE 100 ตลาดหุ้นลอนดอนปิดที่ 7,383.85 จุด เพิ่มขึ้น 29.96 จุด หรือ +0.41%
 
ตลาดหุ้นลอนดอนปิดบวกติดต่อกันสองวันทำการ เมื่อคืนนี้ (15 ส.ค.) ด้วยอานิสงส์จากการที่สกุลเงินปอนด์อ่อนค่าลงเมื่อเทียบกับดอลลาร์สหรัฐ ภายหลังจากอังกฤษเปิดเผยตัวเลขเงินเฟ้อที่ขยายตัวต่ำกว่าระดับคาดการณ์ของนักวิเคราะห์
ดัชนี FTSE 100 เพิ่มขึ้น 29.96 จุด หรือ +0.41% ปิดที่ 7,383.85 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดขยับลง เมื่อคืนนี้ (15 ส.ค.) เนื่องจากนักลงทุนวิตกกังวลเกี่ยวกับการผลิตน้ำมันที่เพิ่มขึ้นในสหรัฐ หลังจากสำนักงานสารสนเทศด้านพลังงานสหรัฐ (EIA) คาดการณ์ว่า การผลิตน้ำมันจากชั้นหินดินดานของสหรัฐจะเพิ่มขึ้นในเดือนส.ค. และเบเกอร์ ฮิวจ์ ซึ่งเป็นผู้ให้บริการขุดเจาะบ่อน้ำมันสหรัฐ เปิดเผยว่า แท่นขุดเจาะน้ำมันที่มีการใช้งานในสหรัฐปรับตัวเพิ่มขึ้นเมื่อสัปดาห์ที่ผ่านมา
สัญญาน้ำมันดิบ WTI ส่งมอบเดือนก.ย. ลดลง 4 เซนต์ หรือ 0.1% ปิดที่ 47.55 ดอลลาร์/บาร์เรล
สัญญาน้ำมันดิบเบรนท์ส่งมอบเดือนต.ค. เพิ่มขึ้น 7 เซนต์ หรือ 0.1% ปิดที่ 50.80 ดอลลาร์/บาร์เรล
 
สัญญาทองคำตลาดนิวยอร์กปิดร่วงลง เมื่อคืนนี้ (15 ส.ค.) เนื่องจากนักลงทุนลดการถือครองทองคำซึ่งเป็นสินทรัพย์ที่ปลอดภัย หลังจากทางการสหรัฐเปิดเผยข้อมูลเศรษฐกิจที่แข็งแกร่งเกินคาด ซึ่งรวมถึงยอดค้าปลีกและดัชนีภาคการผลิต
สัญญาทองคำตลาด COMEX (Commodity Exchange) ส่งมอบเดือนธ.ค. ลดลง 10.70 ดอลลาร์ หรือ 0.8% ปิดที่ระดับ 1,279.70 ดอลลาร์/ออนซ์
สัญญาโลหะเงินส่งมอบเดือนก.ย. ลดลง 40.8 เซนต์ หรือ 2.4% ปิดที่ 16.714 ดอลลาร์/ออนซ์
สัญญาพลาตินัมส่งมอบเดือนต.ค. ลดลง 7.50 ดอลลาร์ หรือ 0.8% ปิดที่ 967.40 ดอลลาร์/ออนซ์
สัญญาพัลลาเดียมส่งมอบเดือนก.ย. ร่วงลง 6.10 ดอลลาร์ หรือ 0.7% ปิดที่ 892.05 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (15 ส.ค.) ขานรับรายงานยอดค้าปลีกที่แข็งแกร่งของสหรัฐ
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1732 ดอลลาร์ จากระดับ 1.1778 ดอลลาร์ ในขณะที่ปอนด์อ่อนค่าลงแตะ 1.2865 ดอลลาร์ จากระดับ 1.2964 ดอลลาร์ และดอลลาร์ออสเตรเลียอ่อนค่าลง ที่ระดับ 0.7816 ดอลลาร์ จากระดับ 0.7853 ดอลลาร์
ดอลลาร์แข็งค่าขึ้นเมื่อเทียบกับเยน ที่ระดับ 110.51 เยน จากระดับ 109.72 เยน และแข็งค่าขึ้นเมื่อเทียบกับฟรังก์สวิส ที่ระดับ 0.9730 ฟรังก์สวิส จากระดับ 0.9723 ฟรังก์สวิส
*ตลาดหุ้นอินเดียปิดทำการ วันที่ 15 ส.ค. เนื่องในวันชาติ